વિદ્યાવિહાર પરિસરમાં આવેલી ઈમારતો વિદ્યાવિહારની કેળવણીની મૂળભૂત ફિલસૂફીને અંકિત કરે છે. મોટાભાગના મકાનોની આગળ ચોગાન આવેલું છે જ્યાં બાળકો ભેગાં મળીને સમૂહજીવનનાં મૂલ્યોને સમજે છે અને દિવાલરહિત વર્ગખંડનો અહેસાસ કરે છે. પરિસરની બાજુમાં આવેલા વર્ગખંડો શિક્ષકો અને વિધાર્થીઓને શિસ્ત રાખવાનો પાઠ શીખવે છે , શાળાના મકાનો ની આજુબાજુ આવેલા વૃક્ષો મુક્ત વાતાવરણનો અને પ્રકૃતિનાં સાનિધ્યનો પરિચય કરાવે છે.